خليل بدر الدين

خليل بدر الدين (1929 - 2017) Khalil Badr El Dein
ممثل مصرى من مواليد 1929. اشتغل فى أواخر الخمسينات، واشتهر بأداء أدوار الشر، زى دور الشاب الغيور فى فيلم (وداعا يا حب) سنة 1960، ودور الشاب الثورى فى فيلم (فى بيتنا رجل) سنة 1961، وآخر أعماله هو دور (فرج) فى فيلم (عدوية)، بعدين اختفى بعدها عن الأنظار.
 حياته 
شارك بدر الدين فى 9 أفلام و كانت البداية سنة 1959 لما شارك فى فيلم “رجوع الحياة” مع احمد رمزى و محمود المليجى.

وفى سنة 1960 شارك فى فيلمين الاولانى “حب وحرمان” مع رشدى اباظه و مها صبرى والتانى و هو الفيلم الأبرز فى حياته “وداع يا حب” مع المطرب محرم فؤاد و مريم فخر الدين.

سنة 1961 شارك كمان فى فيلمين الاولانى “ست البنات” مع هند رستم ورشدى أباظة والتانى “فى بيتنا رجل” مع عمر الشريف و زبيده ثروت، لما قدم دور فتحى المليجى الشاب المناضل.
وفى سنة 1962 شارك فى فيلم “صراع الجبابرة” مع أحمد مظهر ونادية لطفى. و فى سنة 1963 شارك فى فيلم “النظارة السوداء” مع الراحلة ناديه لطفى.

شارك كمان فى فيلم “الحب الخالد” سنة 1965 مع هند رستم و عماد حمدى و فى سنة 1968 شاف آخر أعماله و كان فيلم “عدوية” مع محمد رشدى و ناهد شريف.

وببعدهاأختفى خليل بدر الدين عن الأنظار لفترة طويلة فقضى بقية حياته بره مصر وعمل فى التجارة وابتعد عن الفن، لحد وفاته فى 22 مايو سنة 2017 عن عمر 88 سنه.

 فيلموجرافيا 
تمثيل (9)

عدوية
1968 - فيلم
فرج

الحب الخالد
1965 - فيلم
المعلم أبو المعاطي

النظارة السوداء
1963 - فيلم
والى

صراع الجبابرة
1962 - فيلم
خليل

ست البنات
1961 - فيلم
حمادة نورالدين - صديق خيري

فى بيتنا رجل
1961 - فيلم
فتحى المليجى من المجاهدين الطلبة

حب وحرمان
1960 - فيلم
سواق السيارة التى صدمت الهام

وداعا يا حب
1960 - فيلم
رمزى

رجوع الحياة
1959 - فيلم
عزت

تصنيف:ممثلين مصريين